

Jelentkezés EU választási megfigyelőnek

(Tanzánia)

Az Európai Bizottság közzétette felhívását a Tanzániában **2015. október 25-én megrendezésre kerülő parlamenti választások** megfigyelésére irányuló EU misszióban való részvételre (dokumentum mellékelve).Az Európai Bizottság 34 hosszú távú megfigyelő és 58 rövid távú kiküldését tervezi és **tagállamonként** az alábbi létszámú megfigyelői kontingens jelölését kéri:

* **4 hosszú távú** megfigyelő {tervezett kiküldetési időszak: 2015. szeptember 23-november 06.}
* **5 rövid távú** megfigyelő {tervezett kiküldetési időszak október 17-30.}.

Az időpontok változhatnak, az EU Bizottság nagyfokú rugalmasságot vár el a jelentkezőktől.

**Jelentkezési feltételek** (ld. bővebben a mellékelt angol nyelvű dokumentumban):

A pályázók tapasztalatait és nyelvtudását az Európai Bizottság, illetve a Külgazdasági és Külügyminisztérium a teljes kiválasztási eljárás során tesztelheti.

* **angol nyelv magas fokú írás- és beszédkészsége kötelező**;
* **a szuahéli nyelv ismerete előnyt jelent**;
* korábban Tanzániában vagy a régióban szerzett tapasztalat előnyt jelent;
* Szükséges korábbi választási megfigyelői tapasztalat és/vagy más releváns választási képzésen szerzett tapasztalat:
  + LTO esetében legalább egy megfigyelői vagy ’core team” tapasztalat szükséges (nem kötelező EU által szervezett megfigyelésnek lennie)

**Néhány kezdő megfigyelő is kiválasztásra kerülhet, így a tagállamokat kérik, hogy egy kezdő STO-t jelöljenek.**

* korábbi, nagy nemzetközi missziókban, vagy emberi jogi megfigyelő misszióban szerzett munkatapasztalat előnyt jelent;
* a demokrácia és az emberi jogok iránti elkötelezettség tanúsítása;
* számítógép (microsoft office, excel, word, access, acrobat, outlook), műholdas telefon, GPS, BGAN kezelői és internet felhasználói ismerete;
* kiváló fizikai és egészségi állapot, nehéz körülmények, hosszú munkaórák elviselése;
* nehéz körülmények elviselése Tanzánia egyes részein;
* **teljes rugalmasság elvárt a kiküldetés időszakára**;

További információ a mellékelt angol nyelvű dokumentumban található.

*Döntés:* Az EU Bizottsága várhatóan 2015. augusztus 28-án értesíti döntéséről a megfigyelőket.

\* \* \*

**A választásokat megfigyelő pályázat során** a kihelyezés és hazautazás időpontja tekintetében teljes rugalmasságra számítunk. A pályázathoz kérjük csatolni:

* a feltételek teljesítéséről szóló, a jelentkező és két tanú által aláírt alábbi nyilatkozatot:

„Alulírott a Tanzániában választásokat megfigyelő EU misszióban történő részvételi felhívásra jelentkezve kijelentem, hogy a pályázati kiírás követelményeinek megfelelek. A küldetést saját felelősségemre vállalom. Egyben tudomásul veszem, hogy annak teljesítésével kapcsolatban vagy a teljesítés során engem ért bármely kárral kapcsolatban a Külgazdasági és Külügyminisztériumot semmilyen felelősség nem terheli. Vállalom továbbá, hogy kiválasztásom esetén az EU választási megfigyelőkre vonatkozó magatartási kódexben foglaltakat maradéktalanul betartom.”

* A jelentkezés **része** az alábbi webhelyen történő regisztráció:

<http://ec.europa.eu/europeaid/applications/eom/index.cfm?fuseaction=c.show_update_observer_cv>

**Felhívjuk a figyelmet, hogy regisztráció nélkül a jelentkezéseket nem tekintjük érvényesnek!**

Kérjük a már korábban regisztrált pályázókat, hogy pályázatuk benyújtása előtt **frissítsék** a „Roster”-en található önéletrajzukat, feltüntetve az elbíráláshoz szükséges minden releváns információt.

**A jelentkezés benyújtásának határideje: 2015. augusztus 18., 12:00 óra.**

**A jelentkezéseket, amely tartalmazza a fenti nyilatkozatot szkennelve, az** [**GKocsis@mfa.gov.hu**](mailto:GKocsis@mfa.gov.hu) **e-mail címre kérjük eljuttatni a fenti határidőig. Az e-mail tárgya** „***EU EOM – Tanzánia 2015***” **legyen.**  További információ: dr. Kocsis Gergő [GKocsis@mfa.gov.hu](mailto:GKocsis@mfa.gov.hu).